# Ordenansas de la Germandad baix invocació del Santíssim Sagrament establerta en la parroquia de Vallvidrera

ORDENANSAS
DE LA GERMANDAD
BAIX INVOCACIÓ
DEL SANTISSIM SAGRAMENT,
ESTABLERTA EN LA PARROQUIA
DE VALLVIDRERA.
BARCELONA.
En la estampa de Tomás Gorchs,
carrer del Cárme.
1855.
ORDENANSAS DE LA GERMANDAD
BAIX INVOCACIÓ
DEL SANTISSIM SAGRAMENT.
_____
Capitol primer.
Aqueix cos se compondrá de un número in­definit de individuos de cualseval estat, de bo­na conducta , de ofici decent ó modo de viurer conegut, que no patescan de mals habituals , que no tinguian mes de 45 anys , de salut ro­busta y vehins de dit poble , ó que habitin en las casas mes cercanas á ell.
Será gobernat per un Director , que será sempre lo Sr. Alcalde , un Contador que será també Secretari, un Tesorer, dos Oidors de comptes, un Enfermer celador , los cuals, menos lo Tesorer, compondrán la Junta particu­lar , y un Andador.
OBLIGACIONS DELS OFICIALS.
Reunirá las juntas generals y particulars sem­pre que lo judiquia convenient per la germandad, las cuals serán presididas per lo Rt. Sr. Rector, y en son defecte lo Director ; admeterá los subjectes que voldrán ser individuos de la mateixa, atenent lo parer del Enfermer y de la junta particular. Cuidará del bon arre­glo de la germandad , fent cumplir exactament estas ordenansas, tindrá una clau de la caixa, donará las ordres convenients per tot , firmará las pólisas y libransas, y tindrá totas las de­més facultats que no tinguian los altres oficials.
Tindrá un llibre de matrícula ahont notará lo nom, apellido, edat, ofici, habitació y dia de la entrada de cada individuo ; en ell fará lo corresponent recibo de las pagas mensuals, y per eix fi se posará tots los primers diumenges de cada mes en lo lloch y á las horas que se­nyalará lo Sr. Director. A mes altre llibre ahont escriurá la cuantitat recullida en aquell mes, la cual entregará al Tesorer, firmant los dos en dit llibre , y en cas de no saberne lo tesorer , firmará una persona de sa confiansa. Intervin­drá tots los pagos que fará lo dit Tesorer , sens cual intervenció no será válido lo pago de cualsevol clase que sia. Finalment tindrá un tercer llibre , ahont notará las resolucions de las juntas generals y particulars.
Tindrá un llibre ahont notará cada mes la cuantitad rebuda del Contador, y los gastos que hagian ocorregut. Pagará las pólisas dels malalts, sempre que sian firmadas del Director, Contador y Enfermer , y los altres comptes firmats del Director y Contador, procurant rebrer recibo de tothom , y guardarlo escrupulosament per formar los comptes generals, y presentarlos á la fi del any. Estará á son carrech una clau de la caixa, y podrá retenirse fora de ella la cantitad de 8 duros á fi de no obrir aquella per petitas cuantitats.
Deurán examinar los que presenti lo Tesorer en las juntas particulars, com també en las generals , per veurer si están conformes ab los del contador ; y si ho están , los firmarán per sí , ó per persona de sa confiansa , que deurá ser un individuo de la junta particular. Si no están conformes , darán coneixement á la junta general , sens firmarlos. Ausiliarán en tot al Di­rector ; y en cas de no presentarse individuos pera servir de administradors de la capella del SS. Sagrament, ho serán ells , donant comptes al Rt. Rector y Junta particular.
Tindrá una llibreta ahont notará lo nom dels malalts , y lo dia en que ha comensat la malaltía y en que se ha acabat ; los visitará , informantse de la clase de malaltía, y ne donará coneixement al Director.
Servirá ab puntualitat y secret en tot cuant li manará lo Director , quedant á la discreció de la Junta particular la paga que se li haurá de dar.
En lo penúltim diumenge de desembre de tots los anys lo Director reunirá la junta parti­cular á fi de examinar los comptes que se presentian ; se formará un estat de comptes gene­rals ; se proposarán los individuos que hagian de reemplasar á los actuals , procurant elegir personas de tota confiansa ; finalment se darán las disposicions necesarias pera presentaro tot arreglat á la Junta general , que se tindrá en lo diumenge següent en lo lloch que senyalará lo Rt. Rector com á President. Pera celebrar esta Junta se avisará á tots los individuos , adver­tint que en arribar á 12 , inclusos los oficials , se comensarán á tractar los asuntos , y los que no asistesquin deurán estar per lo que en ella se resolguia.
Los oficials serán elegits en Junta general , menos lo Tesorer que ho será en Junta parti­cular. Tots deurán servir per espay de dos anys , y no podrán ser obligats á pendrer altre empleo hasta pasats altres dos anys.
Aquell que vulguia ser admés en la germandad , deurá ser subjecte de bonas costums , de ofici conegut y decent , de salut robusta y no afectat de mals cronichs , que no tinguia mes de 45 anys , ni menos de 18. Per eix fi deurá presentarse al Director , donantli lo nom , apellido , edat , ofici y habitació. A las horas lo Director pendrá los informes convenients , y ne donará part á la Junta particular , la cual resoldrá , si ha de ser admés ó no. Tot individuo pagará un duro de entrada , y després una peseta cada mes , que deurá entregar cada primer diumenge al Contador en lo paratje que se destinará ; y quedará en purgació per espay de sis mesos.
1.ª Si en alguna ocasió se descubrís que al­gun individuo de la germandad , á pesar dels informes , hagués estat admés patint de cualsevol mal habitual , ó de naturalesa malaltisa , ó de mal voluntari , ó sia en ofensa de Deu N. S.; ó se hagués desreglad en sas costums , ó castigad per la Justicia per delictes feos; justificad axó per la Junta particular , ne donará compte á la general pera escluirlo irremisiblement del Monte ó germandad, restituint aquell tot cuan haurá cobrad , y perdent tot cuant haurá pagad. 2.ª Aquell individuo que deurá dos mensua­litats , si cau malalt , no comensará á cobrar subsidi en aquella malaltía hasta després de 15 dias que estiguia malalt ó hagia donad avís , en pena de no haber cumplert com debia. Lo mateix succehirá á aquell que debent dos mensua­litats , no las hagia pagadas vuit dias antes de donar lo avís de malalt. 3.ª Si algun individuo arribás á deurer deu mensualitats , sel avisará , prevenintli que si dins dos mesos no paga tot l' any que á las horas deurá , quedará per eix fet solament esclós de la germandad pera sempre. 4.ª Aquell individuo que mudant de habitació , no donás part al Director , si cau malalt , no tindrá socorro per esta volta solament.
Lo individuo que caiguia malalt de medicina , sia en casa , ó en lo sant hospital , deurá avisar antes de la oració del vespre , mediant certificat del metje que lo visitia ; y si está corrent de pagas , tindrá mitx duro per espay de tres me­sos ; pero si la malaltía fos mes llarga , cobrará sinch rals per espay de dos mesos mes , y que­dará en purgació sis mesos. Si la malaltía fos tal que necesitás metje y cirurgiá , cobrará també mitx duro diari durant lo temps ficsat dalt. Aca­bada la malaltía , presentará la corresponent pólisa firmada del metje , enfermer y contador al Director , qui manará al Tesorer que sia pa­gada.
Tot malalt de cirurgía deurá practicar tot cuant se ha dit en lo capítol anterior , y será socorregud ab dos pesetas diarias per lo espay señalad á los de medicina. Aixó se enten sem­pre y cuant lo mal lo impedesquia de treballar de son ofici.
Tant en las malaltías de medicina , com en las de cirurgía que necesitin guardar llit , se observará que en surtint lo malalt de casa per estar restablert , no podrá cobrar mes socorro , encara que recaiga en la mateixa malaltía ó altre per culpa sua , hasta que hagia passat un mes: pero si tenint lo degud cuidado , recaigués , ó li sobrevingués altre malaltía , se li trencás ó dislocás un os , ó li vingués altre mal imprevist , cobrará lo socorro competent segons los capítols anteriors. En los mals de cirurgía que no necesitin llit , vigilará lo enfermer peraque lo mal no se allarguia per culpa del malalt , perque si succehís aixó , no cobraria mes socorro que lo competent al número de dias , que designará lo facultatiu cridad per la Junta particular.
Si algun malalt ó convalescent de cirurgía so­lament per trencadura ó dislocació de ossos li manás lo facultatiu pendrer los banys , se li da­rán deu dias de socorro y no mes ; deben passar de la malaltía als banys.
Quedan obligads tots los individuos de esta germandad á vetllar per torn als malals desde lo dia del combregá , destinantne dos cada dia lo Director. Peró si la malaltía privás al malalt de aquet consol , se graduará segons lo parer del metje. Aquell individuo que per cualsevol motiu no cumplís esta obligació , pagará una peseta á la casa del malalt ; ab la condició que no se li admeterá la mensualitat següent , fins que hagia pagad aquella.
Aquell individuo que morís dins 48 horas , se considerará mort de repente , y en lloch del so­corro que podria haber cobrad , se donará á la sua viuda , ó als hereus la cuantitat de sis duros.
La junta particular podrá elegir un metje ó cirurgiá de sa confiansa , sempre que ho judiquia convenient , el cual será pagad dels fondos de la germandad.
A fi de que regni armonía entre los individuos de esta germandad , se prevé que cualsevol dis­puta que hi hagia , sia entre dos individuos , sia entre un y la junta particular , deurá acabarse en esta , seguint las ordenansas. Si lo individuo no queda satisfet , elegirá un tercer y un altre la junta , los cuals ho compondrán en presencia ó ausencia de las dos parts ; y si esta diligencia no basta , lo decidirá y acabará de una vegada lo Reverent Párroco President com á concilia­dor , y aquell que no vulguia estar á la reso­lució de ell , será esclós per sempre de la germandad.
Tots los anys en lo dia de Corpus se celebrará la festa de la germandad, y per ella pagará cada individuo dos rals , de manera que no se li admeterá la mensualitat següent hasta haberlos pagat.
Amés de las prevencions discutidas en los ca­pítols antecedens podrá succehir que en la sua aplicació se presentin alguns dubtes per part de alguns individuos : per lo tant se dona á la Junta particular facultats per aclarar , anyadir ó quitar lo que se coneguia convenient en cualsevol ca­pítol. En tal cas se estendrá una resolució , de la cual se donará coneixement á la Junta gene­ral , y obtinguda la sua aprobació , tindrá la mateixa forsa que las ordenansas.